”Fastelavn er mit navn, boller vil jeg have. Hvis jeg ingen boller får, så laver jeg ballade.” Fastelavnssangen bliver sunget mange steder rundt omkring i Nordjylland denne fastelavns søndag, hvor mange mennesker traditionen tro klæder sig ud og slår katten af tønden. TV2 Nords Mogens Jørgensen tager søndag eftermiddag klokken 14.45 med til fastelavn i Støvring ved den lokale kirke, hvor FDF Støvring står for tøndeslagning, fastelavnsboller og masser af sanglege. Du kan se med på tv2nord.dk, Facebook og TV2 Nord Salto, hvor selve tøndeslagningen bliver sendt direkte fra klokken 14.45. Her skal vi blandt andet se nærmere på kostumemode blandt børnene og blive klogere på, hvorfor vi egentlig fejrer fastelavn. Og til sidst skal der findes en kattekonge og en kattedronning, når tønderne er slået itu. Flere steder bliver fastelavn dog også fejret både før og efter selve fastelavns søndag, som her i Hune, hvor der var fastelavnsfest i sidste weekend:

Opsummering:
Kom med, når TV2 Nords Mogens Jørgensen den 23. februar tager med til Fastelavn i Støvring med alt, hvad der dertil hører sig af tøndeslagning, kattekonger og kattekonger og selvfølgelig fastelavnsboller.